ai4bharat/Pralekha huggingface dataset:
প্রধানমন্ত্রীরদপ্তর
ভারতের প্রধান বিচার পদে শপথ নেওয়ায় ডঃ বিচারপতি ডিওয়াই চন্দ্রচূড়’কে অভিনন্দন প্রধানমন্ত্রীর
নয়াদিল্লি, ০৯ নভেম্বর, ২০২২
ভারতের প্রধান বিচারপতি পদে শপথ নেওয়ায় ডঃ ডিওয়াই চন্দ্রচূড়কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেন, “ভারতের প্রধান বিচারপতি পদে শপথ নেওয়ায় ডঃ বিচারপরি ডিওয়াই চন্দ্রচূড়কে অভিনন্দন। তাঁকে সফল কার্যকালের শুভেচ্ছা জানাই”।
PG/PM/SB
(
ইস্পাতমন্ত্রক
ইস্পাত ক্ষেত্রগুলির সঙ্গে বৈঠকে শ্রী ধর্মেন্দ্র প্রধান
নয়াদিল্লি, ৩ জুন, ২০২০
কেন্দ্রীয় ইস্পাত তথা পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান গতকাল ইস্পাত মন্ত্রক, সড়ক পরিবহণ ও মহাসড়ক মন্ত্রক, রেল মন্ত্রক, সেইল এবং ইস্পাত শিল্প সংস্থাগুলির আধিকারিক ও প্রতিনিধিদের সঙ্গে ভিডিও কনফারেন্সের মাধ্যমে বৈঠক করেন। এই বৈঠকে ভিলাই ইস্পাত কারখানা লাগোয়া এলাকায় গড়ে ওঠা সহযোগী ইস্পাত ক্ষেত্রগুলির অগ্রগতি ও বিকাশের পরিকল্পনা নিয়ে আলোচনা হয়। এছাড়াও, ইস্পাত ক্ষেত্রগুলির চাহিদার ব্যাপার নিয়েও বৈঠকে আলোচনা হয়েছে।
ইস্পাত শিল্পের সহযোগী সংস্থাগুলির ক্ষুদ্র ও মাঝারি শিল্পক্ষেত্রের বিকাশে সাহায্য করে। সেইসঙ্গে, সংশ্লিষ্ট এলাকায় কর্মসংস্থান সৃষ্টির মাধ্যমে স্থানীয় অর্থনীতির বিকাশের গতিকে ত্বরান্বিত করে। প্রধানমন্ত্রী আত্মনির্ভর ভারত গঠনের যে আহ্বান জানিয়েছেন তার সঙ্গে সঙ্গতি রেখেই ভিলাই ইস্পাত কারখানা লাগোয়া সহযোগী শিল্প সংস্থাগুলির অগ্রগতি ও বিকাশের লক্ষ্যে এই উদ্যোগ।
ভিলাই ইস্পাত কারখানার মুখ্য কার্যনির্বাহী আধিকারিককে শ্রী প্রধান, সহযোগী শিল্প সংস্থাগুলির প্রয়োজনীয়তা মেটাতে উপযুক্ত ব্যবস্থা গ্রহণ করতে বলেন ।শ্রী প্রধান সড়ক পরিবহণ ও মহাসড়ক মন্ত্রকের সেতু নির্মাণের ক্ষেত্রে ক্রমবর্ধমান ইস্পাতের ব্যবহার বাড়ানো এবং তা যোগানের বিভিন্ন দিক নিয়ে আলোচনা করেন। এছাড়াও বৈঠকে রেলের বিভিন্ন কাজে ইস্পাতের চাহিদা মেটানোর পন্থা-পদ্ধতি নিয়েও আলোচনা হয়।
(CG/BD/DM
প্রধানমন্ত্রীরদপ্তর
প্রধানমন্ত্রী সকাশে গুজরাটের মুখ্যমন্ত্রী
নয়াদিল্লি, ১ সেপ্টেম্বর, ২০২৩
গুজরাটের মুখ্যমন্ত্রী শ্রী ভূপেন্দ্র প্যাটেল আজ সাক্ষাৎ করেন প্রধানমন্ত্রী শ্রী নরেন্দ্র মোদীর সঙ্গে।
প্রধানমন্ত্রীর কার্যালয় থেকে এ সম্পর্কে এক ট্যুইট বার্তায় বলা হয়েছে :
“গুজরাটের মুখ্যমন্ত্রী শ্রী ভূপেন্দ্র প্যাটেল আজ এক সাক্ষাৎকারে মিলিত হন প্রধানমন্ত্রী শ্রী নরেন্দ্র মোদীর সঙ্গে।”
(AC/SKD/DM/
অর্থমন্ত্রক
ভারতীয় স্টেট ব্যাঙ্কের সুনির্দিষ্ট কয়েকটি শাখায় নির্বাচনী বন্ড বিক্রি শুরু হচ্ছে
নয়াদিল্লি, ২৭ ডিসেম্বর, ২০১৮
ভারতীয় স্টেট ব্যাঙ্কের  সুনির্দিষ্ট ২৯টি শাখায় আগামী পয়লা জানুয়ারি থেকে ১০ জানুয়ারি পর্যন্ত নির্বাচনী বন্ড বিক্রি এবং বন্ড ভাঙিয়ে নগদ টাকা প্রদান প্রক্রিয়া শুরু হচ্ছে। উল্লেখ করা যেতে পারে নির্বাচনী বন্ড বিক্রির দিন থেকে ১৫ দিন ঐ বন্ড বৈধ থাকে। মেয়াদ উত্তীর্ণ হওয়ার পর যদি কোনও রাজনৈতিক দল নির্বাচনী বন্ড জমা দিয়ে অর্থ নিতে চায়, তাহলে তা বৈধ হবে না। বৈধ রাজনৈতিক দলের পক্ষ থেকে যেদিন নির্বাচনী বন্ড জমা করা হবে, সেদিনই ঐ দলের অ্যাকাউন্টে অর্থ স্হানান্তর করা হবে। রাজনৈতিক দলগুলি ভারতীয় স্টেট ব্যাঙ্কের নির্দিষ্ট শাখাগুলিতে তাদের নির্বাচনী বন্ড ভাঙিয়ে অর্থ সংগ্রহ করতে পারবে।
পশ্চিমবঙ্গ ও আন্দামান-নিকোবরের ক্ষেত্রে রাজনৈতিক দলগুলি ভারতীয় স্টেট ব্যাঙ্কের কলকাতা মুখ্য শাখার সমৃদ্ধি ভবন থেকে তাদের নির্বাচনী বন্ড ভাঙিয়ে অর্থ সংগ্রহ বা নির্বাচনী বন্ডটি ক্রয় করতে পারবে। এই শাখার ঠিকানা- সমৃদ্ধি ভবন, ১ স্ট্র্যান্ড রোড, কলকাতা-৭০০০০১।
SSS/BD/NS
(Visitor Counter : 100
স্বাস্থ্যওপরিবারকল্যাণমন্ত্রক
কোভিড -১৯ টিকাকরণ বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৫১ কোটি ১৬ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলি এবং বেসরকারি হাসপাতাল গুলির কাছে ২.৩০ কোটির বেশি অব্যবহৃত টিকার ডোজ রয়েছে
নতুন দিল্লি, ০৬ আগষ্ট, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ৬ আগষ্ট পর্যন্ত ৫১ কোটি ১৬ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে আরও ২০ লক্ষ ৪৯ হাজার ২২০ টি ডোজ সরবরাহ করা হবে ।
রাজ্য ও কেন্দ্রশাসিত অঞ্চলগুলির কাছে এখনও ২,৩০,০৩,২১১টি টিকার ডোজ রয়েছে।
CG/SB
(Visitor Counter : 118
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য ও পরিবার কল্যাণ মন্ত্রী ডঃ মনসুখ মান্ডভিয়া ১২তম ভারতীয় অঙ্গদান দিবসে পৌরোহিত্য করেছেন
নয়াদিল্লী, ২৭ নভেম্বর, ২০২১
“জীবন থাকতে রক্তদান, মৃত্যুর পর অঙ্গদান : এটিই আমাদের জীবনের মূল মন্ত্র হওয়া উচিত”- জানিয়েছেন কেন্দ্রীয় স্বাস্থ্য ও পরিবার কল্যাণ মন্ত্রী ডঃ মনসুখ মান্ডভিয়া। ১২তম ভারতীয় অঙ্গদান দিবসের এক অনুষ্ঠানে যোগ দিয়ে একথা জানান তিনি। অঙ্গদানের বিষয়ে সচেতনতা বৃদ্ধির লক্ষ্যে মৃত ব্যক্তির অঙ্গদানের প্রয়োজনীয়তার ওপর জোর দেন তিনি। দেশজুড়ে অঙ্গ প্রতিস্থাপনের বিষয়ে আরও বেশি সচেতনতা ছড়িয়ে দেওয়া প্রয়োজন বলে উল্লেখ করেন তিনি। অনুষ্ঠানে অঙ্গদাতার পরিবারের সদস্যদের সম্বর্ধনা জানানো হয়। ডঃ মান্ডভিয়া অঙ্গদানের গুরুত্ব ব্যাখ্যা করেন। তিনি বলেন, অঙ্গদানের এক মহৎ উদ্দেশ্য রয়েছে। বৃহত্তর সম্প্রদায়ের মঙ্গলের স্বার্থে অঙ্গদান প্রয়োজন। এ বিষয়ে সচেতনতার লক্ষ্যে ১২তম ভারতীয় অঙ্গদান দিবস উদযাপন করা হচ্ছে।
তিনি গুজরাটের জামনগরের বাসিন্দা দীপক নামে পরিচিত একজন অঙ্গদাতার অভিজ্ঞতার কথা ভাগ করে নেন। সমস্ত ব্যক্তিকে অঙ্গদানের বিষয়ে অঙ্গীকারবদ্ধ হওয়ার পাশাপাশি অঙ্গ প্রতিস্থাপনের বিষয়ে প্রয়োজনীয় বার্তা ছড়িয়ে দেওয়ার আহ্বান জানান। দেশে অঙ্গদানের বিষয়ে সাধারণ মানুষকে সচেতন করে তুলতে সমাজের সকল চিকিৎসক, সুশীল সমাজ, সরকার পক্ষ এবং গণমাধ্যমকেও সক্রিয় ভূমিকা পালন করতে হবে বলে মন্তব্য করেন তিনি। অঙ্গদান, সংগ্রহ ও প্রতিস্থাপনের ক্ষেত্রে পারস্পরিক যোগাযোগের সাফল্যের বিষয়ে রাজ্যস্তরে এসওটিটিও, আঞ্চলিক স্তরে আরওটিটিও এবং জাতীয় স্তরে এনওটিটিও গড়ে তোলা হয়েছে। কেন্দ্রীয় মন্ত্রী জানান, দেশে প্রতি বছর অঙ্গ প্রতিস্থাপনের সংখ্যা ক্রমশই বৃদ্ধি পাচ্ছে। অঙ্গ প্রতিস্থাপনের ক্ষেত্রে মার্কিন যুক্তরাষ্ট্র এবং চীনের পরেই ভারতের স্থান। কোভিড-১৯ মহামারীর কারণে অঙ্গদান এবং প্রতিস্থাপনের ক্ষেত্রে নেতিবাচক প্রভাব পড়লেও তা ধীরে ধীরে কাটিয়ে ওঠা সম্ভব হয়েছে।
অনুষ্ঠানে উপস্থিত কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী পাওয়ার জানান, অঙ্গদান একটি মহৎ কাজ। সম্প্রতি কলকাতা সফরে প্রধানমন্ত্রী শ্রী নরেন্দ্র মোদী একজন অঙ্গ গ্রহণকারীর সঙ্গে আলাপচারিতায় অঙ্গদানের কাজকে আন্তরিকভাবে স্বাগত জানিয়েছিলেন।
পেশাদারিত্বের সঙ্গে অঙ্গ প্রতিস্থাপনের ক্ষেত্রে ভালো কাজের জন্য মহারাষ্ট্রের স্টেট অর্গান অ্যান্ড টিস্যু ট্রান্সপ্লান্ট অর্গানাইজেশন , রিজিওনাল অর্গান অ্যান্ড টিস্যু ট্রান্সপ্লান্ট অর্গানাইজেশন কে পুরস্কৃত করা হয়। অঙ্গদানের জন্য হাসপাতাল এবং সেরা অঙ্গ প্রতিস্থাপন সমন্বয়কারীকেও সম্মান জানানো হয়।এমনকি সচেতনতা সৃষ্টির লক্ষ্যে শিক্ষার্থীদের পোস্টার প্রতিযোগিতায় অংশগ্রহণের জন্য আমন্ত্রণ জানানো হয়। এদিন অনুষ্ঠানে স্বাস্থ্য পরিষেবা দপ্তরের মহানির্দেশক ডাঃ সুনীল কুমার এবং স্বাস্থ্য মন্ত্রকের অন্যান্য শীর্ষ আধিকারিকরা উপস্থিত ছিলেন।
CG/SS/NS
(Visitor Counter : 129
প্রধানমন্ত্রীরদপ্তর
ভারতত্ন এমজিআর –এর জন্মদিনে প্রধানমন্ত্রীর শ্রদ্ধার্ঘ্য
নতুন দিল্লি, ১৭ই জানুয়ারী, ২০২১
প্রধানমন্ত্রী শ্রী নরেন্দ্র মোদী, তামিলনাডুর প্রাক্তন মুখ্যমন্ত্রী ড. এম জি রামাচন্দ্রনের জন্মদিনে আজ তাঁকে শ্রদ্ধা নিবেদন করেছেন। তিনি বলেছেন, এমজিআর চলচ্চিত্র জগৎ থেকে রাজনীতির আঙ্গিনা পর্যন্ত সর্বত্র মানুষের হৃদয়ে রয়েছেন।
শ্রী মোদী, গুজরাটের কেভাডিয়ার সঙ্গে দেশের বিভিন্ন অংশের রেল যোগাযোগের জন্য ৮টি ট্রেনের যাত্রার সূচনা এবং গুজরাটে বিভিন্ন রেল প্রকল্পের উদ্বোধন করার সময় একথা বলেছেন। পুরুচি থালিয়াভার ড. এম জি রামচন্দ্রন সেন্ট্রাল রেল স্টেশন থেকে কেভাডিয়ার উদ্দেশে একটি ট্রেনের যাত্রার সূচনা করে প্রধানমন্ত্রী, ভারতরত্ম এম জি রামচন্দ্রনকে শ্রদ্ধা নিবেদন করেছেন। ড. রামচন্দ্রনের চলচ্চিত্র জগৎ ও রাজনীতির আঙিনাতে অবদানের কথা তিনি উল্লেখ করেছেন. এমজিআর – এর রাজনৈতিক যাত্রা ছিল দরিদ্রদের প্রতি উৎসর্গকৃত। তিনি সমাজের পিছিয়ে পড়া মানুষদের উন্নতির জন্য নিরলস কাজ করেছেন।
প্রধানমন্ত্রী বলেছেন, এমজিআর –এর আদর্শ পূরণে তাঁরা কাজ করছেন। কৃতজ্ঞ জাতি এমজিআর –এর নামে চেন্নাই সেন্ট্রাল রেল স্টেশনের নামাঙ্কন করেছে।
প্রধানমন্ত্রীরদপ্তর
কানাডা ওপেন-এ জয়ের জন্য লক্ষ্য সেনকে অভিনন্দন জানালেন প্রধানমন্ত্রী
নয়াদিল্লি, ১০ জুলাই, ২০২৩
প্রধানমন্ত্রী শ্রী নরেন্দ্র মোদী ২০২৩-এর কানাডা ওপেন-এ জয়ের জন্য ভারতীয় ব্যাডমিন্টন তারকা লক্ষ্য সেনকে অভিনন্দন জানিয়েছেন।
এক ট্যুইটে প্রধানমন্ত্রী বলেছেন :
“কানাডা ওপেন, ২০২৩-এ অনন্য সাধারণ জয়ের জন্য প্রতিভাবান @lakshya_sen-কে অভিনন্দন!
এটি তাঁর অনমনীয় মনোভাব এবং দৃঢ়তার জয়। এটি আমাদের দেশকেও গর্বিত করেছে। তাঁর পরবর্তী উদ্যোগের জন্য শুভেচ্ছা জানাই।”
CG/MP/DM/
(
স্বরাষ্ট্র মন্ত্রক
পঞ্চম মায়ানমার দ্বিপাক্ষিক ভার্চুয়াল বৈঠক মাদক নিয়ন্ত্রণ সহযোগিতা নিয়ে
নয়াদিল্লী, ১১ ডিসেম্বর, ২০২০
পঞ্চম মায়ানমার দ্বিপাক্ষিক বৈঠক হল মাদক নিয়ন্ত্রণ সহযোগিতা নিয়ে ভার্চুয়ালি। ভারতের নার্কোটিক্স কন্ট্রোল ব্যুরো এবং মায়ানমারের সেন্ট্রাল কমিটি অন ড্রাগ অ্যাবিউস কন্ট্রোলের মধ্যে। ভারতের প্রতিনিধি দলের নেতৃত্ব দেন নার্কোটিক্স কন্ট্রোল ব্যুরোর মহা নির্দেশক শ্রী রাকেশ আস্থানা এবং মায়ানমার প্রতিনিধি দলের নেতৃত্ব দেন ড্রাগ এনফোর্সমেন্ট ডিভিশনের  কম্যান্ডার তথা সেন্ট্রাল কমিটি ফর ড্রাগ অ্যাবিউস কন্ট্রোলের যুগ্ম সচিব ব্রিগেডিয়ার জেনারেল ইউন নেইং।
এনসিবি-র মহা নির্দেশক শ্রী রাকেশ আস্থানা বিশেষ করে দেশে হেরোইন এবং অ্যাম্ফিটামাইন টাইপ স্টিমুল্যান্টস  পাচারের কথা তুলে ধরেন। তিনি বলেন, মায়ানমার সীমান্তে উত্তর পূর্বাঞ্চলের রাজ্যগুলিতে মাদক ব্যবহারের বাড়াবাড়ি ভারতের জন্য বড় উদ্বেগের কারণ। ভারত-মায়ানমার সীমান্তে ফাঁক ফোকর থাকা ছাড়াও বঙ্গোপসাগরে জলপথের মাধ্যমে মাদক পাচার দু-দেশের কাছেই নতুন সমস্যা হয়ে দাঁড়িয়েছে। এই অঞ্চলে মাদক সমস্যা মোকাবিলায় মায়ানমারের সঙ্গে তথ্য সহায়তা ভাগাভাগি করার জন্য চালু ব্যবস্থা জোরদার করার লক্ষ্যে এনসিবি দায়বদ্ধ।
ডিইডি-র কম্যান্ডার ব্রিগেডিয়ার জেনারেল ইউন নেইং ইয়াবা ট্যাবলেট তৈরি বৃদ্ধির সমস্যা বিস্তারিতভাবে জানান যা এই অঞ্চলে গভীর উদ্বেগের কারণ, যদিও মায়ানমার এবং ভারতের মধ্যে সহযোগিতা ব্যবস্থাপনা গত কয়েক বছরে বৃদ্ধি পেয়েছে। তিনি ভারতের কাছে আর্জি জানান প্রতিটি স্তরে মাদক পাচার এবং চোরাচালান কাজের বিষয়ে দ্রুত তথ্য আদান-প্রদানের জন্য। ডিইডি-র কম্যান্ডার মাদক সমস্যা বেড়ে চলার আশঙ্কার মোকাবিলায় ভারত সরকার এবং এনসিবি-র দীর্ঘ প্রয়াসে অভিনন্দন জানান।
মাদক বাজেয়াপ্ত, নতুন ধরনের সাইক্রোট্রাপিক দ্রব্য এবং তাদের কারবারিদের বিষয়ে তদন্ত চালাতে সঠিক সময়ে গোয়েন্দা তথ্য আদান-প্রদানে সম্মত হয়েছে দুই দেশ। মাদক আইন বলবৎ করতে চলতি সহযোগিতা জোরদার করার জন্য অগ্রবর্তী আধিকারিকদের মধ্যে নিয়মিত সীমান্ত স্তরের আধিকারিক/ক্ষেত্র স্তরের আধিকারিকদের বৈঠকেও রাজি হয়েছে দুই পক্ষ। মায়ানমার-ভারত সীমান্তে মাদক পাচারের জন্য বেআইনী প্রবেশ ও প্রস্থানের রাস্তা নিয়ে তথ্য বিনিময়ের সিদ্ধান্ত হয়েছে এবং মাদক পাচার রুখতে ব্যবহৃত প্রযুক্তি সংক্রান্ত তথ্য বিনিময়েরও সিদ্ধান্ত হয়েছে।
বৈঠক সমাপ্ত হয় ধন্যবাদ এবং সৌহার্দ্য বিনিময়ের মাধ্যমে গঠনমূলক ও অর্থবহ আলোচনার জন্য এবং ভবিষ্যতেও সহযোগিতার জন্য দায়বদ্ধতার প্রকাশে।সেইসঙ্গে সিদ্ধান্ত হয় ২০২১এ ভারতে মাদক নিয়ন্ত্রণ সহযোগিতা নিয়ে ষষ্ঠ ভারত- মায়ানমার দ্বিপাক্ষিক বৈঠক হবে।
কেন্দ্রীয়মন্ত্রিসভা
কেন্দ্রীয় মন্ত্রিসভা দিল্লি মেট্রোর চতুর্থ পর্যায়ের প্রকল্প অনুমোদন করল
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে চতুর্থ পর্যায়ে দিল্লি মেট্রো প্রকল্প অনুমোদিত হয়েছে। এই প্রকল্পে ৬১.৬৭৯ কিলোমিটার দীর্ঘ তিনটি করিডর গড়ে তোলা হবে। এই করিডরের ৪২.৩৫৯ কিলোমিটার অংশ হবে ভূগর্ভস্থ এবং অবশিষ্ট ৩৯.৩২০ কিলোমিটার অংশ ভূ-পৃষ্ঠে নির্মাণ করা হবে। এই করিডর প্রকল্পে মোট ৪৬টি স্টেশন থাকবে। এর মধ্যে ১৭টি ভূ-গর্ভস্থ এবং ২৯টি ভূ-পৃষ্ঠে।
প্রকল্প রূপায়ণে মোট খরচ ধরা হয়েছে ২৪ হাজার ৯৪৮ কোটি ৬৫ লক্ষ টাকা। দিল্লি মেট্রো রেল নিগম লিমিটেড এই প্রকল্প রূপায়ণ করবে। অ্যারোসিটি থেকে তুঘলকাবাদ করিডরে মোট ১৫টি স্টেশন, আর কে আশ্রম থেকে পশ্চিম জনকপুরী পর্যন্ত অংশে থাকবে ২৫টি স্টেশন এবং মৌজপুর থেকে মুকুন্দপুর অংশে ৬টি স্টেশন থাকবে।
এই মেট্রো করিডর প্রকল্প রূপায়িত হলে মেট্রো পরিষেবার পরিধি বৃদ্ধি পাবে। এর ফলে, জাতীয় রাজধানী অঞ্চলের অনেক এলাকা মেট্রো পরিষেবার সঙ্গে যুক্ত হবে। করিডরগুলির নির্মাণের কাজ শেষ হলে মেট্রোর যাত্রীরা প্রয়োজন মতো যাত্রা বিরতি ঘটিয়ে অন্য রুটে সফর করতে পারবেন। এছাড়াও, এই করিডরগুলি চালু হলে সড়ক যানজট কমবে এবং যানবাহণ দূষণ নিয়ন্ত্রণ করা সম্ভব হবে। প্রস্তাবিত তুঘলকাবাদ – অ্যারোসিটি করিডরটি বিমানবন্দরের সঙ্গে যোগাযোগ ব্যবস্থায় উন্নতি ঘটাবে। এই করিডরগুলি নির্মাণকার্য শেষ হলে দিল্লি মেট্রো রেলের পরিধি বেড়ে দাঁড়াবে ৪০০ কিলোমিটারেরও বেশি।
CG/BD/SB
(Visitor Counter : 60
প্রধানমন্ত্রীরদপ্তর
প্রধানমন্ত্রী গ্রেটার নয়ডায় বিবিধ উন্নয়নমূলক প্রকল্পের সূচনা করলেন;
বক্সার ও খুরজা তাপবিদ্যুৎ কেন্দ্রের শিলান্যাস করলেন
নয়াদিল্লি, ৯ মার্চ, ২০১৯
প্রধানমন্ত্রী শ্রী নরেন্দ্র মোদী আজ  উত্তরপ্রদেশের গ্রেটার নয়ডা সফর করেন। তিনি সেখানে একাধিক উন্নয়নমূলক প্রকল্পেরও সূচনা করেছেন।
পণ্ডিত দীনদয়াল উপাধ্যায় পুরাতত্ত্ব প্রতিষ্ঠানে প্রধানমন্ত্রী ভিডিও সংযোগের মাধ্যমে নয়ডা সিটি সেন্টার থেকে নয়ডা ইলেক্ট্রনিক সিটি পর্যন্ত নতুন মেট্রো পরিষেবার যাত্রা সূচনা করেন। এরপর তিনি উত্তরপ্রদেশের খুরজা এবং বিহারের বক্সারে ১,৩২০ মেগাওয়াট ক্ষমতাসম্পন্ন তাপবিদ্যুৎ কেন্দ্রের শিলান্যাস করেন।
প্রধানমন্ত্রী, পণ্ডিত দীনদয়াল উপাধ্যায় নামাঙ্কিত পুরাতত্ত্ব প্রতিষ্ঠানটির উদ্বোধন করেছেন। প্রতিষ্ঠানের ক্যাম্পাসে তিনি পণ্ডিত দীনদয়াল উপাধ্যায়ের মূর্তির আবরণ উন্মোচন করেন এবং পুষ্পার্ঘ্য অর্পণ করে তাঁকে শ্রদ্ধা জানান। পরে, শ্রী মোদী এই প্রতিষ্ঠান প্রাঙ্গণেই গড়ে ওঠা দীনদয়াল সংগ্রহালয় ঘুরে দেখেন।
এক জনসভায় প্রধানমন্ত্রী বলেন, নয়ডায় ব্যাপক পরিবর্তন ঘটেছে। এই শহর এখন উন্নয়ন এবং যুবসম্প্রদায়ের কর্মসংস্থানের অন্যতম কেন্দ্র হয়ে উঠেছে। ‘মেক ইন ইন্ডিয়া’ হাব হিসেবেও এই শহরটির দ্রুত বিকাশ ঘটছে। এ প্রসঙ্গে শ্রী মোদী বিশ্বের বৃহত্তম মোবাইল উৎপাদন কারখানা সহ একাধিক বৈদ্যুতিন সংস্থার কার্যালয় ও উৎপাদন কেন্দ্র হিসেবে নয়ডা পরিচিত হয়ে উঠেছে বলে অভিমত প্রকাশ করেন।
প্রধানমন্ত্রী আরও জানান, উত্তরপ্রদেশের জেওয়ারে দেশের বৃহত্তম বিমানবন্দর গড়ে তোলা হচ্ছে। এই বিমানবন্দরের নির্মাণ কাজ শেষ হলে উত্তরপ্রদেশ আর্থিক দিক থেকে ব্যাপক লাভবান হবে এবং রাজ্যের মানুষের জীবনযাপনের মানোন্নয়ন ঘটবে। সারা দেশ জুড়ে একাধিক বিমানবন্দর নির্মাণের কথাও তিনি উল্লেখ করেন। ‘উড়ান’ যোজনার মাধ্যমে দেশের ছোট শহরগুলিতেও বিমান পরিষেবা প্রদানে তাঁর সরকার অঙ্গীকারবদ্ধ বলে শ্রী মোদী জানান।
দেশে বিদ্যুৎ ক্ষেত্রের উন্নয়নে তাঁর সরকারের উদ্যোগগুলি প্রসঙ্গে প্রধানমন্ত্রী বলেন, বিদ্যুৎ উৎপাদনের গুরুত্বপূর্ণ চারটি ক্ষেত্রে তাঁর সরকার অগ্রাধিকার দিয়েছে। এগুলি হল – উৎপাদন, পরিবহণ, বন্টন ও বিদ্যুৎ সংযোগ। সরকারের উদ্যোগের ফলেই বিদ্যুৎ ক্ষেত্রে ব্যাপক পরিবর্তন ঘটেছে এবং এর ফলশ্রুতিস্বরূপ, ‘এক দেশ–এক গ্রিড’ বাস্তবায়িত হয়েছে। সরকার, পুনর্নবীকরণযোগ্য শক্তি ক্ষেত্রেও যথাযথ গুরুত্ব দিচ্ছে বলে জানিয়ে প্রধানমন্ত্রী বলেন, তাঁর স্বপ্ন হল ‘এক বিশ্ব, এক সূর্য, এক গ্রিড’।
শ্রী মোদী বলেন, বক্সার এবং খুরজায় আজ যে দুটি তাপবিদ্যুৎ কেন্দ্রের শিলান্যাস হয়েছে, তার ফলে দেশের বিকাশ আরও ত্বরান্বিত হবে। একইভাবে, এই কেন্দ্রগুলি থেকে উৎপাদিত বিদ্যুৎ উত্তরপ্রদেশ ও বিহারের পাশাপাশি, প্রতিবেশী রাজ্যগুলিতেও যোগান দেওয়া হবে। বিগত সাড়ে চার বছরে বিদ্যুৎ উৎপাদন ক্ষেত্রে ব্যাপক অগ্রগতির কথাও প্রধানমন্ত্রী উল্লেখ করেন।
পণ্ডিত দীনদয়াল উপাধ্যায় নামাঙ্কিত পুরাতত্ত্ব প্রতিষ্ঠানটি উদ্বোধন করে প্রধানমন্ত্রী বলেন, এই প্রতিষ্ঠানটি দেশ-বিদেশের গবেষক ও ছাত্রছাত্রীদের যাবতীয় আধুনিক সুযোগ-সুবিধা প্রদান করবে।
প্রধানমন্ত্রী বলেন, এক নতুন ভারত গড়ে উঠছে। ১২৫ কোটি ভারতীয়র শক্তি ও সমর্থনেই নতুন ভারত গড়ে তোলা সম্ভবপর হবে। দেশ থেকে দুর্নীতি দূরীকরণে কেন্দ্রীয় সরকারের অঙ্গীকারের কথা পুনরায় উল্লেখ করে প্রধানমন্ত্রী জঙ্গিদের সমুচিত জবাব দিতে সৈনিকদের সাহসিকতার প্রতি সেলাম জানান। শ্রী মোদী আরও বলেন, সন্ত্রাসের বিরুদ্ধে সরকারের কড়া পদক্ষেপ অব্যাহত থাকবে।
CG/BD/DM
(Visitor Counter : 118
ভূ-বিজ্ঞানমন্ত্রক
ভূ-বিজ্ঞান মন্ত্রকের স্থাপনার দিন এমওইএস – জ্ঞান সম্পদ কেন্দ্র নেটওয়ার্ক ব্যবস্থার সূচনা
নয়াদিল্লি, ২৭ জুলাই, ২০২০
কেন্দ্রীয় সরকারের ডিজিটাল ইন্ডিয়া উদ্যোগের আওতায় ভূ-বিজ্ঞান মন্ত্রক একটি বিশ্ব মানের জ্ঞানসম্পদ কেন্দ্র নেটওয়ার্ক গড়ে তোলার পরিকল্পনা নিয়েছে। তথ্য প্রযুক্তি ক্ষেত্রে অভাবনীয় কিছু অগ্রগতির বিষয়টিকে বিবেচনায় রেখে এমওইএস ব্যবস্থার আওতায় প্রথাগত গ্রন্থাগারগুলির মানোন্নয়ন ঘটিয়ে সেগুলিকে অত্যাধুনিক জ্ঞানসম্পদ কেন্দ্রের রূপ দেওয়া হবে। এই কেন্দ্রগুলি পরস্পরের সঙ্গে যুক্ত হবে এবং একটি পোর্টালের মাধ্যমে কেন্দ্রগুলির মধ্যে আন্তঃসংযুক্তি গড়ে উঠবে। এই ব্যবস্থা ভূ-বিজ্ঞান মন্ত্রকের মেধাসম্পদ ক্ষেত্র সম্পর্কে জানার একক প্রবেশপথ হয়ে উঠবে।
জ্ঞানসম্পদ কেন্দ্রগুলির মধ্যে নেটওয়ার্ক ব্যবস্থার অঙ্গ হিসাবে চালু করা পোর্টালের মাধ্যমে মন্ত্রকের মেধাগত ব্যবস্থা সম্পর্কে জানার ২৪X৭ পরিষেবা পাওয়া যাবে। ইতিমধ্যেই এ ধরনের পরিষেবা চালু করার জন্য মন্ত্রকের সদর দপ্তরে একটি পরীক্ষামূলক কর্মসূচি গ্রহণ করা হয়েছে। এই কর্মসূচিটি সফল হলে সেটিকে মন্ত্রকের অন্যান্য প্রতিষ্ঠানের সঙ্গেও যোগাযোগ স্থাপনে যুক্ত করা হবে।
জ্ঞানসম্পদ কেন্দ্র নেটওয়ার্ক ব্যবস্থার উল্লেখযোগ্য কয়েকটি বৈশিষ্ট্য :
মন্ত্রকের জ্ঞানসম্পদ রক্ষণা-বেক্ষণ, সম্পদের পুনরুদ্ধার এবং প্রচারের জন্য ডক্যুমেন্টিং বা নথিপত্র প্রণয়নের জন্য আইএসও শংসাপত্র সংগ্রহ করে একটি সামগ্রিক গুণমান ব্যবস্থাপনা গড়ে তোলা হবে।
মন্ত্রকের সদর দপ্তর ও অধীনস্ত প্রতিষ্ঠানগুলিতে থাকা মেধাগত সম্পদ ও এ ধরনের সম্পদের উপাদান ও নমুনাগুলির সংগ্রহ, বিশ্লেষণ, সূচিবদ্ধকরণ এবং সংরক্ষণের ব্যবস্থা গড়ে তোলা হবে।
মন্ত্রকের সদর দপ্তর তথা অধীনস্ত প্রতিষ্ঠানগুলিতে থাকা মুদ্রণ ও ডিজিটাল সম্পদগুলির যাবতীয় ডেটা সংরক্ষণ করে সেগুলির সময়োপযোগী করে তোলা হবে।
জ্ঞানসম্পদ কেন্দ্র নেটওয়ার্ক পোর্টালের মাধ্যমে জ্ঞান-ভিত্তিক উপকরণগুলির ব্যাপারে ২৪X৭ পরিষেবাও পাওয়া যাবে।
(CG/BD/SB
আয়ুষ
জাতীয় আয়ুষ মিশন
নতুন দিল্লি, ১৫ মার্চ, ২০২১
ভারত সরকার হোমিওপ্যাথি সহ আয়ুষ চিকিৎসা পদ্ধতির বিকাশ ও প্রসারের লক্ষ্যে রাজ্য এবং কেন্দ্রশাসিত অঞ্চল গুলিতে জাতীয় আয়ুষ মিশন প্রকল্প বাস্তবায়ন করেছে। এর মাধ্যমে আয়ুর্বেদ, যোগ, ন্যাচারোপ্যাথি, ইউনানী, সিদ্ধা এবং হোমিওপ্যাথি চিকিৎসার বিকাশের জন্য রাজ্য ও কেন্দ্রশাসিত অঞ্চল গুলিকে আর্থিক সহায়তা প্রদান করা হচ্ছে।
করোনা জনিত পরিস্থিতিতে আয়ুষ মন্ত্রক বিভিন্ন রাজ্য ও কেন্দ্রশাসিত অঞ্চল গুলিতে আয়ুষের পরিষেবা ব্যাপকহারে বৃদ্ধি করেছে। প্রাথমিক স্বাস্থ্য কেন্দ্র গুলিতেও আয়ুষের সুবিধা মিলছে।
স্বাস্থ্য কর্মসূচী বাস্তবায়নের জন্য আয়ুষ গ্রাম গড়ে তোলা ছাড়াও বিভিন্ন বিদ্যালয়ে আয়ুষ সংক্রান্ত অনুষ্ঠান করার ব্যবস্থা করা হয়েছে।
জাতীয় আয়ুষ মিশনের উদ্দেশ্যই হচ্ছে-
প্রাথমিক স্বাস্থ্যকেন্দ্র, কমিউনিটি হেলথ সেন্টার এবং জেলা হাসপাতাল গুলোতে আয়ুষ চিকিৎসা পরিষেবার সুযোগ করে দেওয়া।
আয়ুষ হাসপাতাল এবং স্বাস্থ্যকেন্দ্র গুলিতে প্রয়োজনীয় ওষুধ সরবরাহ করা।
৫০ টি শয্যা বিশিষ্ট ইন্টিগ্রেটেড আয়ুষ হাসপাতাল তৈরি করা।
যে রাজ্যে এখনও আয়ুষ তেমনভাবে প্রভাব বিস্তার করতে পারেনি সেখানে আয়ুষ এর চিকিৎসা ও শিক্ষা প্রতিষ্ঠান তৈরি করা।
আয়ুশের ড্রাগ টেস্টিং ল্যাবরেটরিগুলিকে শক্তিশালী করা।
মেডিসিনাল বা ঔষধি গাছের চাষ ত্বরান্বিত করা।
আজ লোকসভায় এক লিখিত প্রশ্নের জবাবে কেন্দ্রীয় প্রতিমন্ত্রী  শ্রী কিরেন রিজিযু এই তথ্য জানিয়েছেন।
প্রধানমন্ত্রীরদপ্তর
"আজাদি কা অমৃত মহোৎসব"স্মরণীয় করে তুলতে জাতীয় কমিটির বৈঠকে প্রধানমন্ত্রীর ভাষণ
ভারতের স্বাধীনতার ৭৫- তম বর্ষ উদযাপনে ১৩০ কোটি ভারতীয়ের অংশগ্রহণ হবে: প্রধানমন্ত্রী
নতুন দিল্লি,০৮ মার্চ,২০২১
প্রধানমন্ত্রী শ্রী নরেন্দ্র মোদী আজ নতুন দিল্লিতে ভারতের স্বাধীনতার ৭৫ বছর উপলক্ষে " আজাদি কা অমৃত" মহোৎসব উপলক্ষে আয়োজিত জাতীয় কমিটির প্রথম বৈঠকে পৌরোহিত্য করেন। প্রধানমন্ত্রী ভিডিও কনফারেন্সের মাধ্যমে তাঁর ভাষণ দেন। জাতীয় কমিটির এই বৈঠকে কেন্দ্রীয় মন্ত্রীরা ছাড়াও বিভিন্ন রাজ্যের রাজ্যপাল, মুখ্যমন্ত্রী, রাজনৈতিক নেতৃত্ব, বিজ্ঞানী, প্রশাসনিক আধিকারিক, সংবাদমাধ্যমের প্রতিনিধি, শিল্পী ও চলচ্চিত্র এবং খেলাধুলার জগতের ব্যক্তিত্বরা উপস্থিত ছিলেন।
জাতীয় কমিটির সদস্যরা এই বৈঠকে সংশ্লিষ্ট বিষয়ে তাঁদের মতামত জানান। যার মধ্যে ছিলেন, প্রাক্তন রাষ্ট্রপতি শ্রীমতি প্রতিভা দেবী সিং পাতিল, প্রাক্তন প্রধানমন্ত্রী শ্রী এইচ ডি দেবেগৌড়া এবং শ্রী নবীন পট্টনায়েক, শ্রী মল্লিকার্জুন খার্গে, শ্রীমতি মীরা কুমার, শ্রীমতী সুমিত্রা মহাজন, শ্রী জেপি। নাড্ডা, মৌলানা অহিউদ্দিন খান।
এই কমিটির সদস্যরা "আজাদি কা অমৃত মহোৎসব"-এর মতো এরকম একটি পরিকল্পনা করার জন্য প্রধানমন্ত্রীকে ধন্যবাদ জানান।
কেন্দ্রীয় স্বরাষ্ট্রমন্ত্রী জানান, এই ধরনের বৈঠক ভবিষ্যতে আরও করা হবে এবং কমিটির সদস্যদের আজকের মতামতকে গুরুত্ব দেওয়া হবে।
এ বৈঠকে পৌরোহিত্য করে প্রধানমন্ত্রী বলেন, দেশ ৭৫-তম স্বাধীনতা দিবস উদযাপন করতে চলেছে। যা হবে ঐতিহাসিক, মহান এবং প্রবল কৌতূহলোদ্দীপক।
তিনি বলেন, কমিটির সদস্যদের কাছ থেকে বেশকিছু নতুন ও গুরুত্বপূর্ণ প্রস্তাব উঠে এসেছে। দেশের এই ৭৫- তম স্বাধীনতা দিবস তিনি জাতির উদ্দেশ্যে উৎসর্গ করেন।
প্রধানমন্ত্রী বলেন, দেশের ৭৫-তম স্বাধীনতা দিবস এমন এক ধরনের উৎসব হওয়া উচিত যেখানে স্বাধীনতার জন্য লড়াইয়ের উদ্যম, শহীদদের অবদান ও ভারত গঠনে তাঁদের অঙ্গীকার জানানো হবে। এই উৎসবটিতে সনাতন ভারতের গৌরবকে যেমন তুলে ধরতে হবে, তেমনি আধুনিক ভারতের বিকাশকেও মেলে ধরতে হবে। এই উৎসবের মাধ্যমে আধ্যাত্মিকতার আলো এবং আমাদের বিজ্ঞানীদের মেধা ও শক্তির বিকাশ হওয়া উচিত বলে প্রধানমন্ত্রী মন্তব্য করেন। দেশের ৭৫ বছরের এই স্বাধীনতার সাফল্য সারা বিশ্বের দরবারে প্রদর্শন করবে এবং পরবর্তী ২৫ বছরের জন্য আমাদের সমাধানের একটা পরিকাঠামো দেবে।
প্রধানমন্ত্রী বলেন, কোন সংকল্প বাস্তবায়িত করা ছাড়া সফল হয় না। তিনি বলেন, ১৩০ কোটি ভারতীয়দের অংশগ্রহণে পাঁচ বছর ধরে এই উৎসব উদযাপন করা হবে। যেখানে দেশের মানুষের অংশগ্রহণে মূল ভিত্তি। ১৩০ কোটি দেশবাসীর অংশগ্রহণের মধ্যে দিয়েই তাঁদের অনুভূতি, পরামর্শ এবং স্বপ্ন জড়িত থাকবে।
প্রধানমন্ত্রী বলেন, ৭৫ বছর উদযাপনের জন্য ৫ টি বিশেষ বিষয়ে সিদ্ধান্ত নেওয়া হয়েছে। এগুলি হচ্ছে, স্বাধীনতা সংগ্রাম, ৭৫- বছরের ধারণা, ৭৫- বছরের কৃতিত্ব, ৭৫- বছরের কার্যকলাপ এবং ৭৫- বছরের সংকল্প। এসব কিছুই ১৩০ কোটি ভারতীয়ের ধারণা এবং অনুভূতির কথা।
প্রধানমন্ত্রী স্বল্প পরিচিত যোদ্ধাদের কাহিনীও মানুষের কাছে নিয়ে যাওয়ার এবং সম্মানের চোখে তা দেখার প্রয়োজনীয়তার ওপর গুরুত্ব দেন। তিনি বলেন, এমন কিছু মানুষ আছেন যারা প্রজন্মের পর প্রজন্ম ধরে দেশের জন্য চিন্তা ভাবনা করে চলেছেন। তাঁদের অবদান ও চিন্তাভাবনা জাতীয় প্রচেষ্টার সঙ্গে সংযুক্ত হওয়া দরকার।
বস্ত্রমন্ত্রক
উন্নত মানের বস্ত্রক্ষেত্রে সহযোগিতার জন্য ভারত ও জাপানের মধ্যে সমঝোতা পত্রে কেন্দ্রীয় মন্ত্রীসভার অনুমোদন
নতুনদিল্লি, ২রা সেপ্টেম্বর, ২০২০
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রীসভার বৈঠকে আজ জাপানের বাজারের জন্য ভারতীয় বস্ত্র ও পরিধেয় সামগ্রীর গুনমান এবং পরীক্ষা পদ্ধতিকে আরো উন্নত করার জন্য ভারতের বস্ত্র সমিতি এবং জাপানের মেসার্স নিসেনকেন কোয়ালিটি ইভলিউশন সেন্টারের মধ্যে সাক্ষরিত সমঝোতাপত্রটিকে অনুমোদন দিয়েছে।
এই সমঝোতা পত্রের ফলে জাপানের মেসার্স নিসেনকেন কোয়ালিটি ইভলিউশন সেন্টার বস্ত্র ও পরিধেয় সামগ্রী উৎপাদনের জন্য ভারতে নিজেদের সহযোগী পরীক্ষা ও পর্যবেক্ষণ করার কাজে বস্ত্র সমিতিকে নির্দিষ্ট ভাবে দায়িত্ব দিতে পারবে। এই বস্ত্র ও পরিধেয় সামগ্রীর মধ্যে প্রযুক্তি ক্ষেত্রে ব্যবহৃত কাপড় এবং অন্যান্য উৎপাদিত সামগ্রীও থাকবে, যেগুলির জন্য অভ্যন্তরীণ ও বৈদেশিক ক্রেতা এবং বিক্রেতারা পারস্পরিক সহমতের ভিত্তিতে পরীক্ষা নিরীক্ষার দিন ধার্য করতে পারবেন।
(CG/CB
স্বাস্থ্যওপরিবারকল্যাণমন্ত্রক
স্বাস্থ্যমন্ত্রকের ই সঞ্জীবনী ৮ লক্ষ পরামর্শ প্রদান সম্পন্ন করেছে
নতুন দিল্লি, ২০ নভেম্বর, ২০২০
ডিজিটাল স্বাস্থ্য ব্যবস্থার ক্ষেত্রে ভারত লক্ষণীয় সাফল্য অর্জন করেছে। স্বাস্থ্য ও পরিবারকল্যাণ মন্ত্রকের ইসঞ্জীবনীর জাতীয় টেলি মেডিসিন উদ্যোগ আজ তাদের ৮ লক্ষ পরামর্শ প্রদান সম্পন্ন করেছে। বর্তমান কোভিড জনিত পরিস্থিতিতে স্বাস্থ্য সেবার ক্ষেত্রে শারীরিক যোগাযোগ এড়িয়ে এই টেলিমেডিসিন পরিষেবা প্রভূত প্রভাব বিস্তার করেছে। দেশের ২৭ টি রাজ্য ও কেন্দ্রশাসিত অঞ্চলে প্রতিদিন ১১ হাজারেরও বেশি রোগী কেন্দ্রীয় সরকারের ইসঞ্জীবনী পরিষেবার সুযোগ গ্রহণ করছে। এই ব্যবস্থা কয়েকটি রাজ্যকে মডেল হিসেবে সহায়তা দিয়ে সারা বছর রোগীদের সেবা দিতে পারে। বিশেষত প্রত্যন্ত অঞ্চলে।
যে দশটি রাজ্য ইসঞ্জীবনীর মাধ্যমে বহির্বিভাগ মারফত রোগীদের পরামর্শ দিয়ে কৃতিত্ব অর্জন করেছে তার মধ্যে রয়েছে, তামিলনাডু, উত্তরপ্রদেশ, কেরালা, হিমাচল প্রদেশ, মধ্যপ্রদেশ, গুজরাট, অন্ধ্রপ্রদেশ, উত্তরাখণ্ড, কর্ণাটক ও মহারাষ্ট্র।
সারাদেশে এই টেলিমেডিসিন পরিষেবা দেওয়ার জন্য ৭৫০০ জন চিকিৎসককে প্রশিক্ষণ দেওয়া হয়েছে। এই মুহূর্তে ২২০টি অনলাইন বহির্বিভাগ বা ওপিডির মাধ্যমে টেলিমেডিসিন পরিষেবা দেওয়া হচ্ছে।